האחיות המוצלחות שלי

האחיות המוצלחות שלי היא סדרת טלוויזיה קומית ישראלית שעלתה לשידור בשנת 2016. הסדרה עוסקת בסיפורן של שלוש אחיות אשר הוריהן עזבו את הארץ, ומתארת את הקשיים והתהפוכות בחייה של כל אחת מהן.

הסדרה נוצרה על ידי נועה ארנברג וגלית חוגי, בוימה על ידי גורי אלפי והופקה על ידי "טדי יזמות והפקות". העונה הראשונה של הסדרה שודרה ב-yes בתאריכים 13 במרץ עד 22 במאי בשנת 2016. ב-22 במרץ 2018 עלתה עונה שנייה לסדרה. העונה השלישית עלתה לשידור ב-17 בינואר 2019. העונה הרביעית והאחרונה מצולמת בהודו ותעלה בתאריך 8 בספטמבר 2024. 

==עלילה==
הסדרה מתארת את חייהן ויחסיהן של שלוש אחיות שמתוארות כבלתי-מוצלחות, לאחר נסיעת הוריהן להפלגה ארוכה ברחבי העולם. הבכורה, אורית, היא מורה בבית ספר תיכון; היא מקיימת מערכת יחסים לסבית, שהיא שומרת בסוד מהוריה. השנייה במשפחה היא נטלי, בחורה צעירה שלא מצליחה למצוא עבודה ולא יודעת מה היא רוצה לעשות בהמשך חייה. האחות הצעירה מור היא חיילת ממורמרת, הסובלת מהצקות של מפקד ילדותי בצה"ל, ומאוהבת בבן גיגי, החייל הכי חתיך בגדוד.

==הדמויות==
* אורית קטן (דנה אברהם סמו): האחות הבכורה. עובדת כמורה בבית ספר תיכון. בעונה השנייה היא מתפטרת ומצטרפת לפרויקט של יהודים-ערבים בלוד, אך עוזבת גם אותו. בעונה השלישית היא חוזרת לבית הספר כמורה לדרמה תרפיה. לסבית.
*נטלי קטן (נלי תגר): האחות האמצעית. תמימה ומפונקת, לא חושבת יותר מדי. בעונה השנייה היא עובדת במשרד להפקת כנסים.
*סמל מור קטן (טס השילוני): האחות הקטנה. משרתת כפקידה בצה"ל, ומשתחררת בעונה השלישית. רוב הזמן היא עצובה ומדוכאת. מאוהבת בתומר בן גיגי. ליזו מכנה אותה נבט.
*קארן (גילי סער): בת זוגה של אורית. יולדת בן בעונה השלישית.
*רס"ן רוני (גל תורן) (עונות 1–2, אורח בעונה 3): המפקד של מור. ילדותי, ונוהג להציק וללעוג לה ולפקודיו.
*סמל ליזו מלכה (עדי חבשוש) (עונות 1–2, אורחת בעונה 3): חברה של מור, משרתת איתה יחד בגדוד. מכנה את מור "נבט".
*סמ"ר (במיל') מידד יוחננוף (שלומי אברהם): השותף של נטלי. בתפקיד בכיר בתנועת הנוער העובד והלומד.
*גילת (תיקי דיין): מנהלת בית הספר בו עובדת אורית. שיטות החינוך שלה מקובעות ושמרניות, והיא מזלזלת באורית ובמעשיה. רעה ותככנית.
*רננה שוורץ (מיה לנדסמן): שותפה של מידד לקן הנוער העובד והלומד, נהיית בת זוגו בעונה השנייה, נפרדת ממנו, ואז חוזרת אליו ברוח עצתה של נטלי.
*איתי (ירמי שיק בלום): ידיד ומאוחר יותר החבר של נטלי. חובב ספוקן וורד עם אובססיה לתרבות שנות השמונים שגר בדירה של דודה שלו עם הרוח של בן הדוד המת שלו.
*ספי (גלעד כהנא): ידיד של נטלי (נפרדו בעונה השנייה), נשוי עם ילדים.
*לאה (שושה גורן): הסבתא של האחיות. לסבית.
*שושי (ורדה בן חור): בת זוגה של לאה.
*נילי (עלמה זק) (עונות 2-3): הבוסית של נטלי, מנהלת משרד להפקת כנסים ומיזמים פמיניסטים ואנטי-מלחמתיים.
*סרן צילי (גאיה באר גורביץ') (עונה 2): המפקדת החדשה בבסיס של מור. מגיעה כשמאחדים את היחידה עם יחידת "טופז" והופכת לאויבת המושבעת של רוני.
*סגן דור (דור כאהן) (עונות 2–3) - החבר של מור. היא מנסה להיפרד ממנו במשך כל העונה השנייה ובעונה השלישית עושה זאת.
*סמ"ר תומר בן גיגי (גל פופולר): משרת בבסיס יחד עם מור בעונה הראשונה. החתיך של הגדוד.
*סמל דובי (דניאל גרנט): חייל בבסיס של מור.
*סמל עדן הבן (מני גרוס) (עונות 2–3): חייל בבסיס של מור. בדומה למור רוב הזמן עצוב ומדוכא.
*רב"ט עדן הבת (לין אשרוב) (עונות 2–3): חיילת בבסיס של מור.
*רב"ט אווה (נטע טרוים) (עונה 2): חיילת בבסיס של מור.
*סמל רומן אדצקי (אנבר סיטיברגימוב) (עונה 2): חייל בבסיס של מור. עולה חדש מרוסיה.
*רבקי (אורין לבון) (עונה 2): ילדה שאורית פוגשת במסגרת הפרויקט של יהודים-ערבים.
*מיטל שפירא (הדס בן ארויה) (עונה 3): החברה החדשה של מור.
*שירה גורביץ (דניאל בוקס) (עונה 3): השותפה של מיטל שאף אחד לא ירצה בדירה שלו.
*אריק (תומר שחורי) (עונה 3): סדרן הקולנוע שעובד עם מור, שגם הוא אינו ניחן בכישורים חברתיים כלשהם.
*שחקנים אורחים: איתי זבולון (בתפקיד חבר של נטלי), ירון לונדון (בתפקיד ראש ממשלת ישראל, תפקיד אותו גילם גם בחסמב"ה דור 3), ערן זרחוביץ' (בתפקיד המב"ס), גילה אלמגור (בתפקיד דודה של איתי), קובי פרג' (בתפקיד יוסי, חברה של אורית לפני שנהייתה בת זוגה של קארן), אלון עדר (בתפקיד יונתן, האקס של נטלי), רוני דלומי (בתפקיד דריה, חיילת מגלי צה"ל שמגיעה לבסיס של מור), דפנה דקל (בתפקיד אמא של דור), אילן דר (בתפקיד מתאבל בשבעה של זרים), יגאל נאור ויונתן צ'רצ'י (בתפקידים של אביהם של האחיות יגאל בעונה הראשונה ויונתן מהעונה השנייה),קרוליין לנגפורד (בתפקיד אימם של האחיות), דפני ליף (בתפקיד עצמה), יעל ניברון (בתפקיד הילה, המורה ליוגה, המנהלת רומן קצר עם אורית), תם אהרון (בתפקיד סטוץ מזדמן של אורית), לירון לבו (בתפקיד מדריך להוראה שאורית מתחילה אתו), נעמה שטרית (בתפקיד חברה של נטלי שמגיעה מחו"ל), אריה צ'רנר (בתפקיד טכנאי נוכל או מלאך שנשלח אל נטלי מהשמיים), רנן שור (בתפקיד עצמו), אלין לוי (בתפקיד החובשת בבסיס של מור), דורון צברי (בתפקיד עורך הדין של אבא של נטלי), אביגיל הררי (בתפקיד מעיין, ידידה מהעבר של מידד), אבישי עברי (בתפקיד משכיר דירה לאורית), טל טירנגל ורועי עידן (בתפקיד חיילי מילואים בגדוד עם מידד), עידו קציר (בתפקיד שותף בדירה שמור רוצה להיכנס אליה), אורנה בנאי (בתפקיד עצמה), אסי ישראלוף (בתפקיד הספר של נטלי), צחי הלוי (בתפקיד בעל הזולה שאליה נטלי הולכת), אברהם שלום לוי (בתפקיד הבן של גילת), אסף פרי (בתפקיד אור המפקד של מידד במילואים בזמן המלחמה).

==פרסים ומועמדויות==

{| class="wikitable"
|-
! שנה
! ארגון
! קטגוריה
! תוצאה
! סימוכין
|-
| rowspan="5" | 2016 || פרסי עכבר העיר || סדרת / תוכנית המקור הטובה ביותר || || style="text-align:center;"|
|-
| rowspan="4" |פרסי האקדמיה לטלוויזיה לשנת 2016 || סדרת הקומדיה הטובה ביותר || || style="text-align:center;"|
|-
| השחקנית הטובה ביותר בסדרה קומית (נלי תגר) || || style="text-align:center;"|
|-
| בימוי בסדרה קומית (גורי אלפי) || || style="text-align:center;"|
|-
| תסריט בסדרה קומית (גלית חוגי ונועה ארנברג) || || style="text-align:center;"|
|-
| rowspan="4" |2018
| rowspan="4" |פרסי האקדמיה לטלוויזיה לשנת 2018
|סדרת הקומדיה הטובה ביותר|| || style="text-align:center;" |
|-
|השחקנית הטובה ביותר בסדרה קומית (נלי תגר)|| || style="text-align:center;" |
|-
|השחקנית הטובה ביותר בסדרה קומית (דנה אברהם-סמו)|| || style="text-align:center;" |
|-
|השחקן הטוב ביותר בסדרה קומית (גל תורן)|| || style="text-align:center;" |
|-
|}

==קישורים חיצוניים==

*
*
*
*
*
*
*
*
*
*

==הערות שוליים==

קטגוריה:סדרות טלוויזיה ישראליות שעלו לשידור בשנות ה-2010
קטגוריה:Yes הטלוויזיה בלוויין: תוכניות וסדרות
קטגוריה:סדרות קומדיה ישראליות
קטגוריה:זוכי פרס האקדמיה לטלוויזיה: תוכניות וסדרות
קטגוריה:תוכניות להט"ב ישראליות
קטגוריה:צה"ל בתרבות ובאמנות